ମୁମ୍ବାଇ, ୨୨/୦୨ : ଟେଲିଭିଜନ୍ ଧାରବାହିକର ଲୋକପ୍ରିୟ ଅଭିନେତ୍ରୀ ରୁବିନା ଦିଲାଏକ୍ ବିଗ୍ ବସ୍ ୧୪ ର ଟ୍ରଫି ହାସଲ କରିଛନ୍ତି । ଗତକାଲି ଶୋ'ର ଗ୍ରାଣ୍ଡ ଫାଇନାଲ୍ ହୋଇଥିଲା ଯେଉଁଥିରେ ରୁବିନା ଦିଲାଏକ୍, ରାହୁଲ ବୈଦ୍ୟ ଏବଂ ନିକ୍କି ତାମ୍ବୋଲି ଟପ୍-୩ରେ ପହଞ୍ଚିଥିଲେ । ଏହି ଶୋ ପାଇଁ ରୁବିନା ଜଣେ ଦୃଢ ପ୍ରତିଯୋଗୀ ଥିଲେ ଏବଂ ଏହି ସିଜିନ୍ରେ ସେ ବିଜେତା ହେବେ ବୋଲି ଅନୁମାନ କରାଯାଉଥିଲା । ଏହି ଶୋରେ ସେ ୩୬ ଲକ୍ଷ ପୁରସ୍କାର ରାଶି ଜିତିଛନ୍ତି । ଶୋ ଶେଷ ପରେ ରୁବିନା ତାଙ୍କ ଘରେ ପହଞ୍ଚିଛନ୍ତି । ବିଜେତା ହେବା ପରେ ତାଙ୍କ ପାଖକୁ ଅନେକ ଶୁଭେଛା ଓ ଶୁଭକାମନା ଆସିବା ସହିତ ସେ ଟ୍ରୋଲର ଶିକାର ମଧ୍ୟ ହୋଇଛନ୍ତି ।
ଲୋକମାନେ ରୁବିନାଙ୍କୁ ଖୁବ୍ ଟ୍ରୋଲ କରିଛନ୍ତି । କେହି କେହି ତାଙ୍କୁ ବିଜେତା କହିଥିବା ବେଳେ ଆଉ କେହି ତାଙ୍କୁ ଚିଟର୍ ମଧ୍ୟ କହିଛନ୍ତି । ଜଣେ ୟୁଜର୍ ଲେଖିଛନ୍ତି, ଶୋ ଆରମ୍ଭରୁ ନିର୍ମାତାମାନେ ନିଷ୍ପତ୍ତି ନେଇଥିଲେ ଯେ ରୁବିନା ୱିନର ହେବେ, କେବଳ୪ ମାସ ପାଇଁ ଡ୍ରାମା କରି ଆମ ସମୟକୁ ନଷ୍ଟ କରିଦେଲେ ।
ଜଣେ ୟୁଜର ରୁବିନାଙ୍କୁ ଏକ ନେଗେଟିଭ୍ ବ୍ୟକ୍ତି ବୋଲି କହି ଲେଖିଛନ୍ତି, ଇଏ କିପରି ଟ୍ରଫି ଜିତି ପାରିବେ । ରାହୁଲ ଆମ ପାଇଁ ୱିନର୍ ।
ଯଦିଓ ଲୋକମାନେ ରୁବିନାଙ୍କୁ ଟ୍ରୋଲ କରୁଛନ୍ତି କିନ୍ତୁ ଅଭିନେତ୍ରୀଙ୍କ ଫ୍ୟାନ୍ସମାନେ ତାଙ୍କ ଜିତିବାକୁ ନେଇ ବହୁତ ଖୁସି ଅଛନ୍ତି । ରାଖୀ ସାୱନ୍ତ ମଧ୍ୟ ଟପ୍-୫ରେ ପହଞ୍ଚିଥିଲେ କିନ୍ତୁ ୧୪ ଲକ୍ଷ ଟଙ୍କା ନେଇ ସେ ଶୋ ଛାଡିବାକୁ ନିଷ୍ପତ୍ତି ନେଇଥିଲେ । ସେହିପରି କମ୍ ଭୋଟ୍ ହେତୁ ଅଲି ମଧ୍ୟ ଏହି ରେସ୍ରୁ ବାହାରି ଯାଇଥିଲେ ।
